O‘zbekistondagi barcha 4 partiya 2016 yilning 4 dekabr sanasida o‘tkaziladigan O‘zbekiston Respublikasi Prezidentligi uchun bo‘ladigan saylovda ishtirok etadigan nomzodlarini tasdiqlab bo‘ldi. 14 oktabr kuni O‘zbekiston Xalq demokratik partiyasi Hotamjon Ketmonovni Prezidentlikka nomzod etib ko‘rsatdi. 15 oktabr kuni Narimon Umarov «Adolat» sotsial-demokratik partiyasidan, Sarvar Otamuratov esa «Milliy tiklanish» demokratik partiyasidan prezidentlikka nomzod sifatida ko‘rsatildi. 19 oktabr kuni O‘zLiDeP delegatlari O‘zbekiston Prezidenti lavozimiga Shavkat Mirziyoyev nomzodini tasdiqladi.